Rainbow On Stage

{{Infobox Album
| Όνομα  = Rainbow On Stage
| Είδος  = Ζωντανό άλμπουμ
| Καλλιτέχνης  = Rainbow
| Εξώφυλλο  = Rainbow-onstage.jpg
| Background = lavender
| Κυκλοφορία  = 7 Ιουλίου 1977
| Ηχογράφηση  = 25 Σεπτεμβρίου 1976 στην Κολωνία, 28 Σεπτεμβρίου 1976 στην Νυρεμβέργη, 9 Δεκεμβρίου 1976 στην Οσάκα και 16 Δεκεμβρίου 1976 στο Τόκιο
| Είδος_Μουσικής  = Hard Rock, Heavy Metal
| Διάρκεια  = 64:11
| Δισκογραφική  = Polydor (Ευρώπη)
Oyster (Αμερική)
| Παραγωγός  = Μάρτιν Μπερτς
| Προηγούμενο album  = Rainbow Rising (1976)| Αυτό το album  = Rainbow On Stage (1977)| Επόμενο album  = Long Live Rock 'n Roll (1978)}}Rainbow On Stage είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Ιούλιο του 1977 μέσω της δισκογραφικής εταιρείας "Polydor" στην Ευρώπη και της "Oyster" στην Αμερική.

Ιστορία της ηχογράφησης και του δίσκου
Τον Σεπτέμβριο του 1976, οι Rainbow βρισκόταν στο ευρωπαϊκό κομμάτι της περιοδείας για την προώθηση του δίσκου "Rainbow Rising" ο οποίος είχε κυκλοφορήσει λίγους μήνες νωρίτερα. Τις συναυλίες αυτές άνοιγαν οι Αυστραλοί AC/DC. Στις 25 Σεπτεμβρίου, εμφανίστηκαν στο Sporthalle της Κολωνίας, ενώ στις 28 Σεπτεμβρίου έπαιξαν στο Messezentrum Halle A της Νυρεμβέργης, στη Γερμανία. Στις δύο αυτές εμφανίσεις, ηχογραφήθηκε το "Still I'm Sad", το "Kill the King" και η διασκευή στο "Mistreated" των Deep Purple.
Στη συνέχεια μετέβησαν στην Ελβετία, την Ολλανδία, τη Γαλλία και το Βέλγιο, τελειώνοντας αυτό το κομμάτι της περιοδείας τους στις 18 Οκτωβρίου 1976, στο Ντεν Χάαγκ. Στις 4 Νοεμβρίου ξεκίνησαν την περιοδεία τους στην Αυστραλία, παίζοντας στο Περθ και εμφανιζόμενοι, συνολικά, δέκα φορές μέχρι τις 22 Νοεμβρίου 1976.
Τον Δεκέμβριο συνέχισαν στην Ιαπωνία, παίζοντας στο Τόκιο στις 2 του μήνα, στην Οσάκα στις 5 και στη Ναγκόγια στις 7, για να επιστρέψουν στην Οσάκα για δύο εμφανίσεις στις 8 και 9 Δεκεμβρίου. Κατά τη διάρκεια της δεύτερης από αυτές τις συναυλίες, ηχογραφήθηκε η εκτέλεση του "Catch the Rainbow" η οποία εμφανίστηκε αργότερα στο "On Stage". Στις 10 Δεκεμβρίου εμφανίστηκαν στο Κιότο και στις 13 στη Φουκουόκα, για να συνεχίσουν την επόμενη ημέρα στη Χιροσίμα. Στις 16 Δεκεμβρίου έπαιξαν στο Budokan Honshu του Τόκιο, ηχογραφώντας την εμφάνιση τους. Από τις συγκεκριμένη ηχογραφήση, συμπεριλήφθηκαν στο δίσκο τα "Kill the King", "Man on the Silver Mountain / Blues / Starstruck" και "Sixteenth Century Greensleeves".
Η παραγωγή του "Rainbow On Stage" έγινε από τον Μάρτιν Μπερτς και η επίσημη κυκλοφορία του ορίστηκε στις 7 Ιουλίου 1977. Ο δίσκος γνώρισε αρκετά μεγάλη εμπορική επιτυχία, όντας το πρώτο άλμπουμ του συγκροτήματος το οποίο ανέβηκε στο βρετανικό Top-10, όπου βραβεύτηκε ως ασημένιο. Στις υπόλοιπες ευρωπαϊκές χώρες οι πωλήσεις ήταν σχετικά χαμηλότερες, αλλά ο δίσκος ανέβηκε στο Top-30 των περισσότερων τσαρτ, παρ' όλα αυτά η επιτυχία στις Ηνωμένες Πολιτείες ήταν μικρότερη από τους δύο προηγούμενους δίσκους τους, αφού δεν κατάφερε να μπει στις πρώτες πενήντα θέσεις του Billboard. Η εμπορική επιτυχία του "On Stage" ενισχύθηκε από το πρώτο σινγκλ των Rainbow το οποίο ανέβηκε στα βρετανικά τσαρτ, τη ζωντανή εκτέλεση του "Kill the King" η οποία έφθασε ως το # 44.
Αυτός ήταν ο τελευταίος δίσκος του συγκροτήματος με τον μπασίστα Τζίμι Μπέην και τον κιμπορντίστα Τόνι Κάρεϊ στη σύνθεση τους, αφού αντικαταστάθηκαν από τον Μπομπ Ντέισλι και τον Ντέηβιντ Στόουν, αντίστοιχα.

Τραγούδια
1. Kill the King (Blackmore, Dio, Powell) - 5:32
2. Man On the Silver Mountain / Blues / Starstruck (Blackmore, Dio) - 11:12
3. Catch the Rainbow (Blackmore, Dio) - 15:35
4. Mistreated (Blackmore, Coverdale) - 13:03
5. Sixteenth Century Greensleeves (Blackmore, Dio) - 7:36
6. Still I'm Sad (Smith, McCarty) - 11:01

Θέσεις τσαρτ

Βραβεία
Rainbow On Stage (άλμπουμ)
Ηνωμένο Βασίλειο (BPI Certification): Ασημένιος

Μέλη των Rainbow
Η σύνθεση του συγκροτήματος κατά την ηχογράφηση του "Rainbow Οn Stage" είχε την εξής μορφή:
Ρόνι Τζέιμς Ντίο - φωνητικά
Ρίτσι Μπλάκμορ - κιθάρα
Τόνι Κάρεϊ - πλήκτρα
Τζίμι Μπέην - μπάσο
Κόζι Πάουελ - τύμπανα

Πηγές
 Allmusic review
 Επίσημη ιστοσελίδα Ronnie James Dio
 Discogs review
 Sputnik Music review
 Βρετανικά τσαρτ
 Ολλανδικά τσαρτ
 Σουηδικά τσαρτ
 Νεοζηλανδικά τσαρτ 
 Αμερικανικά τσαρτ
 Γερμανικά τσαρτ

Δισκογραφία των Rainbow
Άλμπουμ του 1977